Looker
<s>Looker ()) je američki science fiction triler film snimljen 1981. godine u režiji Michaela Crichtona, poznat kao jedno od najranijih hollywoodskih ostvarenja u čijoj se produkciji koristio CGI.</s><s>Protagonist, koga tumači Albert Finney, je kozmetički kirurg sa Beverly Hillsa od koga nekoliko manekenki traži neprimjetne i naoko besmislene korekcije lica prije nego što će postati žrtvama nepoznatog ubice.</s><s>Radnja prikazuje kako, u nastojanju da sa sebe ukloni sumnju i da zaštiti preostalu manekenku (čiji lik tumači Susan Dey), odlučuje započeti istragu i otkriva da su sve manekenke bile pod ugovorom sa kompanijom koja digitalno skenira njihove likove kako bi ih vječno mogla koristiti u reklamama.</s><s>Crichton je za film napisao scenario, smjestivši zaplet u sebi omiljene žanrovske vode tehno-trilera, ali i pokušao kroz njega dati satirički prikaz opsjednutosti "savršenim" fizičkim izgledom u američkom društvu.</s><s>Film se isticao kao prvi u kome je kompjuterska tehnologija iskorištena da se stvori 3D model stvarne osobe; usprkos nekoliko kratkih scena golotinje, od cenzorskog odbora MPAA je uspio ishoditi blaži rejting PG-13.</s><s>Kritika i publika, međutim, filmu nisu bili skloni, te je neslavno propao.</s><s>Sam Crichton je kasnije tvrdio da je imao poteškoća sa montiranjem filma, pa je zbog toga radnja dijelom bila nejasna, odnosno ostavila neobjašnjive rupe u zapletu.</s><s>Osim filmske je napravljena i duža verzija za televizijsko prikazivanje koji je radnju djelomično pojasnio.</s>

<s>Uloge
 Albert Finney ...</s><s>Dr. Larry Roberts
 James Coburn ...</s><s>John Reston
 Susan Dey ...</s><s>Cindy Fairmont
 Leigh Taylor Young ...</s><s>Jennifer Long
 Dorian Harewood ...</s><s>Poručnik Masters
 Darryl Hickman ...</s><s>Dr. Jim Belfield
 Terri Welles ...</s><s>Lisa Convey
 Terry Kiser ...</s><s>Režiser reklame</s>

<s>Izvori</s>

<s>Vanjske veze</s>

<s>Američki filmovi
SF-filmovi
Trileri</s>

